# Priopćenje Stožera civilne zaštite DNŽ, 08. travnja 2020. godine

Prema posljednjim dostupnim informacijama u Dubrovačko-neretvanskoj županiji ukupna brojka zaraženih koronavirusom je i dalje 64, a svih 27 uzoraka koji su poslani u ponedjeljak na testiranje su negativni. Još uvijek se čekaju nalazi 29 uzoraka poslanih na analizu u utorak. U kućnoj izolaciji su 42 pozitivne osobe.

Hospitalizirano je 14 pozitivnih pacijenata. Osam ih je u OB Dubrovnik, a šest u sekundarnom objektu bolnice tj. Studentskom domu. Prethodno su 4 osobe su stavljene na respirator i prebačene u Split, a njihovo stanje je nepromijenjeno, jedna osoba je iz predostrožnosti poslana u kliniku za zarazne bolesti ”Dr. Fran Mihaljević” u  Zagreb, a njegovo opće stanje je dobro. Također, jedna osoba je ranije preminula, a dvije osobe su izliječene. Do današnjeg dana ukupno je upućeno 578 uzorka na analizu.

U Metkoviću je počelo tzv. ‘drive in’ testiranje na COVID-19.

U posljednja 24 sata utvrđeno je jedno kršenje samoizolacije, a od početka pandemije to je ukupno 18 slučajeva kršenja mjere samoizolacije.

Jednom hrvatskom državljaninu je istekao rok od 14 dana stoga u karanteni imamo jednu osobu.

ŽC 112 Dubrovnik je do danas zaprimio 1118 poziva građana vezano za koronavirus.